               ЕВРОПЕЙСКА КОМИСИЯ
            Брюксел, 25.9.2019
            COM(2019) 423 final
            2019/0199(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Административния комитет по Международната конвенция за хармонизиране на граничния контрол на стоки

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Съюза в рамките на Административния комитет, учреден с Международната конвенция за хармонизиране на граничния контрол на стоки („Конвенцията за хармонизиране“), във връзка с предвиденото приемане на изменение на член 7 от приложение 8 към Конвенцията за хармонизиране, що се отнася до честотата на периодичното докладване.

               2.Контекст на предложението

               2.1.Международната конвенция за хармонизиране на граничния контрол на стоки

               Международната конвенция за хармонизиране на граничния контрол на стоки („Конвенцията за хармонизиране“) има за цел да улесни — а по този начин и да развие — международната търговия посредством хармонизиране (когато това е целесъобразно) на различните видове граничен контрол, прилаган по отношение на движението на стоки. Конвенцията за хармонизиране, подписана в Женева на 21 октомври 1982 г., бе одобрена от името на Общността с Регламент (ЕИО) № 1262/84 на Съвета от 10 април 1984 г.
                  1
               , който влезе в сила на 12 септември 1987 г. Конвенцията понастоящем наброява 58 договарящи страни, в т.ч. Европейския съюз и неговите държави членки.

               2.2.Административният комитет

               Административният комитет действа в рамките на Конвенцията за хармонизиране. Неговата роля е да разглежда и приема изменения на Конвенцията за хармонизиране. Предложенията се подлагат на гласуване и всяка държава, която е договаряща страна и е представена на дадена сесия на Административния комитет, разполага с един глас.

               Съюзът има изключителна компетентност в митническата област, уредена с Конвенцията за хармонизиране. В качеството си на регионална икономическа организация, Съюзът разполага при гласуване само с толкова броя гласове, колкото са общо гласовете, определени за неговите държави членки, които също са договарящи страни по конвенцията. Тъй като всички държави — членки на ЕС, са договарящи страни по конвенцията, Съюзът разполага с 28 гласа.

               Измененията на Конвенцията за хармонизиране се приемат с мнозинство от две трети от присъстващите и гласуващи членове. За вземане на решения се изисква кворум от не по-малко от една трета от държавите, които са договарящи страни.

               2.3.Предвиденият акт на Административния комитет

               Очаква се на своята дванадесета сесия Административният комитет да вземе решение във връзка с приемането на предложеното изменение на Конвенцията за хармонизиране („предвидения акт“).

               Целта на предвидения акт е да се намали честотата на периодичното докладване за постигнатия напредък към подобряване на процедурите за граничен контрол при международните превози по шосе. От всяка договаряща страна по конвенцията понастоящем се изисква да попълни и изпрати до секретариата на ИКЕ на ООН проект на въпросник относно прилагането на приложение 8 към конвенцията (публикуване на правни разпоредби, инфраструктура, прилагане и др.). С предвидения акт ще се промени графикът за попълване на въпросниците, като честотата му ще се намали от две на пет години, което ще остави достатъчно време, за да се получат интересни резултати.

               Предвиденият акт ще стане обвързващ за страните в съответствие с член 22 от Конвенцията за хармонизиране. Член 22, който се отнася до предложените изменения на конвенцията, гласи, както следва: Всяко предложено изменение, съобщено съобразно предходния параграф, влиза в сила по отношение на всички договарящи се страни три месеца след изтичане на периода от 12 месеца след датата на съобщението на предложеното изменение, през който период никакво възражение за предложеното изменение не е било съобщено на Генералния секретар на ООН от държава, която е договаряща се страна, или от регионална икономическа организация за интеграция, самата тя договаряща страна, която впоследствие действа при условията, уточнени в член 16, параграф 2 на настоящата конвенция.

               3.Позиция, която трябва да се заеме от името на Съюза

               Съюзът споделя целта за разумен подход към честотата на периодичното докладване за постигнатия напредък към подобряване на процедурите за граничен контрол при международните превози по шосе. Понастоящем тези проучвания в световен мащаб се провеждат веднъж на всеки две години, което означава, че на всеки две години всяка договаряща страна (включително Европейският съюз) трябва да докладва за постигнатия напредък. Сегашната честота на докладване е обременителна за договарящите страни, тъй като въпросникът често налага междуведомствена координация на национално равнище между митническите и транспортните власти. Освен това, както бе обсъдено и съгласувано с държавите членки в рамките на експертната група по митническите въпроси, свързани с ТИР, очакванията са проучванията да дадат сходни резултати, когато се провеждат на всеки пет години.

               Поради това се предлага Съюзът да подкрепи предложеното изменение на член 7 от приложение 8 към Конвенцията за хармонизиране, което цели да се намали честотата на периодичното докладване от две на пет години.

               Тъй като изменението ще е обвързващо за Съюза, е целесъобразно да се установи позицията, която трябва да се заеме от името на Съюза в рамките на Административния комитет.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Член 218, параграф 9 от ДФЕС се прилага независимо от това дали Съюзът е член на органа или страна по споразумението
                  2
               .

               Понятието „актове с правно действие“ включва актове с правно действие по силата на нормите на международното право, които уреждат дейността на съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  3
               .

               4.1.2.Приложение в конкретния случай

               Административният комитет е орган, създаден със споразумение, а именно Международната конвенция за хармонизиране на граничния контрол на стоки.

               Актът, който Административният комитет има за задача да приеме, представлява акт с правно действие. Предвиденият акт ще бъде обвързващ по силата на международното право в съответствие с член 22 от Международната конвенция за хармонизиране на граничния контрол на стоки.

               Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържанието на предвидения акт са свързани с митническата и външнотърговската политика.

               Поради това материалноправното основание за предложеното решение е член 207 от ДФЕС.

               4.3.Заключение

               Правното основание за предложеното решение следва да бъде член 207 във връзка с член 218, параграф 9 от ДФЕС.

               5.Публикуване на предвидения акт

               Тъй като с акта на Административния комитет ще бъде изменено приложение 8 към Международната конвенция за хармонизиране на граничния контрол на стоки, е целесъобразно след приемането му той да бъде публикуван в Официален вестник на Европейския съюз.

               2019/0199 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Административния комитет по Международната конвенция за хармонизиране на граничния контрол на стоки

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Международната конвенция от 1982 г. за хармонизиране на граничния контрол на стоки („конвенцията“) бе одобрена с Регламент (ЕИО) № 1262/84 на Съвета
                  4
               .

               (2)В съответствие с член 22 от конвенцията Административният комитет може да приема изменения с мнозинство от две трети от присъстващите и гласуващи договарящи страни.

               (3)Предвижда се по време на дванадесетата си сесия Административният комитет да приеме изменение на член 7 от приложение 8.

               (4)Тъй като изменението на конвенцията ще е обвързващо за Съюза, е целесъобразно да се установи позицията, която трябва да се заеме от името на Съюза в рамките на Административния комитет.

               (5)Съюзът подкрепя новия член 7 от приложение 8 към конвенцията, тъй като намаляването на честотата на периодичното докладване за постигнатия напредък към подобряване на процедурите за граничен контрол при международните превози по шосе ще позволи да се съкратят административните формалности за държавите членки.

               (6)Поради това позицията, която трябва да се заеме от името на Съюза в рамките на Административния комитет по конвенцията, следва да се основава на проектоизменението, приложено към настоящото решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза по време на дванадесетата или последваща сесия на Административния комитет, е да се подкрепи проектоизменението, приложено към настоящото решение.

               Член 2

               Представителят на Съюза в състава на Административния комитет може да одобри евентуални редакционни промени в проектоизменението, посочено в член 1.

               Член 3

               Настоящото решение влиза в сила в деня на приемането му.

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        ОВ L 126, 12.5.1984 г., стр. 1—2.

                     (2)

                        Решение на Съда на Европейския съюз от 7 октомври 2014 г., Германия/Съвет, C-399/12, EU:C:2014:2258, т. 64.

                     (3)

                        Решение на Съда на Европейския съюз от 7 октомври 2014 г., Германия/Съвет, C-399/12, EU:C:2014:2258, т. 61—64.

                     (4)

                        ОВ L 126, 12.5.1984 г., стр. 1.

    ---documentbreak---

               ЕВРОПЕЙСКА КОМИСИЯ
            Брюксел, 25.9.2019
            COM(2019) 423 final
            ПРИЛОЖЕНИЕ
            към
            предложение за Решение на Съвета
            относно позицията, която трябва да се заеме от името на Европейския съюз в рамките на Административния комитетпо Международната конвенция за хармонизиране на граничния контрол на стоки

               ПРИЛОЖЕНИЕ

               Изменение на Международната конвенция за хармонизиране на граничния контрол на стоки

               Приложение 8, член 7

               Думите „две години“ се заменят с думите „пет години“


               ЕВРОПЕЙСКА КОМИСИЯ
            Брюксел, 1.10.2019
            COM(2019) 440 final
            2019/0206(NLE)
            Предложение за
            РЕШЕНИЕ НА СЪВЕТА
            за подписване, от името на Европейския съюз и неговите държави членки, на протокола към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Приложеното предложение представлява правният инструмент за подписването на протокол към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз.

               В съответствие с актовете за присъединяване на Република България, Румъния и Република Хърватия тези три държави членки се присъединяват към международните споразумения, подписани или сключени от Европейския съюз и неговите държави членки, чрез протокол към съответните споразумения.

               На 23 октомври 2006 г. и 14 септември 2012 г. Съветът оправомощи Комисията да започне преговори със съответните трети държави относно протоколите за присъединяване съответно на Република България, Румъния и Република Хърватия.

               Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна беше подписано на 1 декември 2005 г. и влезе в сила на 1 декември 2013 г. („Споразумението“)

               Преговорите с Украйна приключиха успешно с размяна на вербални ноти.

               Комисията счита, че резултатът от преговорите е задоволителен, и предлага на Съвета да подпише протокола от името на Европейския съюз и неговите държави членки. След като се подпише протоколът, той следва да се сключи от Съвета от името на Европейския съюз и неговите държави членки.

               2.ПРАВНИ ЕЛЕМЕНТИ НА ПРЕДЛОЖЕНИЕТО

               С предлагания протокол Република България, Румъния и Република Хърватия стават договарящи се страни по Споразумението и ЕС се задължава да предостави автентична версия на Споразумението на български, румънски и хърватски език.

               Комисията предлага на Съвета да предостави пълномощията с оглед на подписването, от името на Европейския съюз и неговите държави членки, на протокол към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз.

               След подписването на протокола Съветът своевременно ще разгледа второ предложение за сключването на протокола.

               2019/0206 (NLE)

               Предложение за

               РЕШЕНИЕ НА СЪВЕТА

               за подписване, от името на Европейския съюз и неговите държави членки, на протокола към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 172 във връзка с член 218, параграф 5 от него,

               като взе предвид актовете за присъединяване на Република България и Румъния и на Република Хърватия, и по-специално член 6, параграф 2 от тях,

               като взе предвид предложението на Европейската комисия,

               като има предвид, че:

               (1)Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки, от една страна, и Украйна, от друга страна („Споразумението“), беше подписано на 1 декември 2005 г. и влезе в сила на 1 декември 2013 г.

               (2)България и Румъния станаха държави — членки на Съюза, на 1 януари 2007 г., а Хърватия — на 1 юли 2013 г.

               (3)В съответствие с член 6, параграф 2 от актовете за присъединяване съответно на България, Хърватия и Румъния присъединяването към Споразумението трябва да се одобри чрез протокол към него. В съответствие с член 6, параграф 2 от Акта за присъединяване, за такова присъединяване се прилага опростена процедура, при която Съветът, действащ единодушно от името на държавите членки, и съответните трети държави следва да сключат протокол.

               (4)На 23 октомври 2006 г. и 14 септември 2012 г. Съветът оправомощи Комисията да започне преговори със съответните трети държави, за да се сключат протоколите към международните споразумения, сключени от Съюза и неговите държави членки.

               (5)Комисията приключи успешно преговорите с Украйна относно протокола към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз („протокола“), с размяна на вербални ноти.

               (6)Следователно протоколът следва да бъде подписан от името на Европейския съюз и неговите държави членки при условие за сключването му на по-късна дата,

               ПРИЕ НАСТОЯЩОТО РЕШЕНИЕ:

               Член 1

               Подписването на протокола към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния, се одобрява от името на Съюза и неговите държави членки.

               Член 2

               Генералният секретариат на Съвета изготвя акта за предоставяне на пълномощия на лицето(лицата), посочено(и) от преговарящия по протокола, за подписването на протокола от името на Съюза и неговите държави членки, при условие че бъде сключен.

               Член 3

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

    ---documentbreak---

               ЕВРОПЕЙСКА КОМИСИЯ
            Брюксел, 1.10.2019
            COM(2019) 440 final
            ПРИЛОЖЕНИЕ
            към
            Предложение заРЕШЕНИЕ НА СЪВЕТА
            за подписване, от името на Европейския съюз и неговите държави членки, на протокола към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз

               ПРОТОКОЛ

               КЪМ СПОРАЗУМЕНИЕТО ЗА СЪТРУДНИЧЕСТВО

               В ОБЛАСТТА НА ГРАЖДАНСКАТА ГЛОБАЛНА СИСТЕМА ЗА СПЪТНИКОВА НАВИГАЦИЯ (ГНСС)

               МЕЖДУ ЕВРОПЕЙСКАТА ОБЩНОСТ И НЕЙНИТЕ ДЪРЖАВИ ЧЛЕНКИ

               И УКРАЙНА,

               ЗА ДА СЕ ВЗЕМЕ ПРЕДВИД ПРИСЪЕДИНЯВАНЕТО НА РЕПУБЛИКА БЪЛГАРИЯ, РЕПУБЛИКА ХЪРВАТИЯ И РУМЪНИЯ КЪМ ЕВРОПЕЙСКИЯ СЪЮЗ

               ЕВРОПЕЙСКИЯТ СЪЮЗ,

               както и

               КРАЛСТВО БЕЛГИЯ,

               РЕПУБЛИКА БЪЛГАРИЯ,

               ЧЕШКАТА РЕПУБЛИКА,

               КРАЛСТВО ДАНИЯ,

               ФЕДЕРАЛНА РЕПУБЛИКА ГЕРМАНИЯ,

               РЕПУБЛИКА ЕСТОНИЯ,

               ИРЛАНДИЯ,

               РЕПУБЛИКА ГЪРЦИЯ,

               КРАЛСТВО ИСПАНИЯ,

               ФРЕНСКАТА РЕПУБЛИКА,

               РЕПУБЛИКА ХЪРВАТИЯ,

               ИТАЛИАНСКАТА РЕПУБЛИКА,

               РЕПУБЛИКА КИПЪР,

               РЕПУБЛИКА ЛАТВИЯ,

               РЕПУБЛИКА ЛИТВА,

               ВЕЛИКОТО ХЕРЦОГСТВО ЛЮКСЕМБУРГ,

               УНГАРИЯ,

               РЕПУБЛИКА МАЛТА,

               КРАЛСТВО НИДЕРЛАНДИЯ,

               РЕПУБЛИКА АВСТРИЯ,

               РЕПУБЛИКА ПОЛША,

               ПОРТУГАЛСКАТА РЕПУБЛИКА,

               РУМЪНИЯ,

               РЕПУБЛИКА СЛОВЕНИЯ,

               СЛОВАШКАТА РЕПУБЛИКА,

               РЕПУБЛИКА ФИНЛАНДИЯ,

               КРАЛСТВО ШВЕЦИЯ,

               ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,

               наричани по-нататък „държавите членки“,

               от една страна, и

               УКРАЙНА,

               от друга страна,

               КАТО ПРИПОМНЯТ Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна (наричано по-долу „Споразумението“), подписано на 1 декември 2005 г., което влезе в сила на 1 декември 2013 г., и по-специално член 17, параграф 3 от него;

               КАТО ВЗЕМАТ ПРЕДВИД присъединяването на Република България и Румъния към Европейския съюз на 1 януари 2007 г. и присъединяването на Република Хърватия към Европейския съюз на 1 юли 2013 г.;

               КАТО ЖЕЛАЯТ Република България, Република Хърватия и Румъния да се присъединят

               към Споразумението;

               КАТО ВЗЕМАТ ПОД ВНИМАНИЕ член 6, параграф 2 от Акта относно условията за присъединяване на Република България и Румъния, член 6, параграф 2 от Акта относно условията за присъединяване на Република Хърватия и промените в учредителните договори на Европейския съюз, присъединяването на тези държави към Споразумението трябва да се одобри чрез сключването на протокол към Споразумението,

               СЕ СПОРАЗУМЯХА ЗА СЛЕДНОТО:

               ЧЛЕН 1

               Република България, Република Хърватия и Румъния са страни по Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна и съответно приемат и вземат предвид по същия начин като останалите държави членки текста на Споразумението.

               ЧЛЕН 2

               Настоящият протокол съставлява неразделна част от Споразумението.

               ЧЛЕН 3

               Текстовете на Споразумението, изготвени на български, хърватски и румънски език, се прилагат към настоящия протокол.

               ЧЛЕН 4

               Протоколът влиза в сила на първия ден от месеца, следващ датата, на която страните са уведомили депозитаря на Споразумението с дипломатически ноти за приключване на съответните си вътрешни правни процедури, необходими за влизането в сила на настоящия протокол.

               В УВЕРЕНИЕ НА КОЕТО долуподписаните, надлежно упълномощени за тази цел, подписаха настоящия протокол.

               Съставено в два еднообразни екземпляра в [...] на ххх ден от месец mm две хиляди и zz на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и украински език, като всички текстове са еднакво автентични.

                        ЗА ЕВРОПЕЙСКИЯ СЪЮЗ И ДЪРЖАВИТЕ ЧЛЕНКИ

                        ЗА УКРАЙНА


               ЕВРОПЕЙСКА КОМИСИЯ
            Брюксел, 1.10.2019
            COM(2019) 441 final
            ПРИЛОЖЕНИЕ
            към
            Предложение заРЕШЕНИЕ НА СЪВЕТА
            за сключване, от името на Европейския съюз и неговите държави членки, на протокол към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз

               ПРОТОКОЛ

               КЪМ СПОРАЗУМЕНИЕТО ЗА СЪТРУДНИЧЕСТВО

               В ОБЛАСТТА НА ГРАЖДАНСКАТА ГЛОБАЛНА СИСТЕМА ЗА СПЪТНИКОВА НАВИГАЦИЯ (ГНСС)

               МЕЖДУ ЕВРОПЕЙСКАТА ОБЩНОСТ И НЕЙНИТЕ ДЪРЖАВИ ЧЛЕНКИ

               И УКРАЙНА,

               ЗА ДА СЕ ВЗЕМЕ ПРЕДВИД ПРИСЪЕДИНЯВАНЕТО НА РЕПУБЛИКА БЪЛГАРИЯ, РЕПУБЛИКА ХЪРВАТИЯ И РУМЪНИЯ КЪМ ЕВРОПЕЙСКИЯ СЪЮЗ

               ЕВРОПЕЙСКИЯТ СЪЮЗ,

               както и

               КРАЛСТВО БЕЛГИЯ,

               РЕПУБЛИКА БЪЛГАРИЯ,

               ЧЕШКАТА РЕПУБЛИКА,

               КРАЛСТВО ДАНИЯ,

               ФЕДЕРАЛНА РЕПУБЛИКА ГЕРМАНИЯ,

               РЕПУБЛИКА ЕСТОНИЯ,

               ИРЛАНДИЯ,

               РЕПУБЛИКА ГЪРЦИЯ,

               КРАЛСТВО ИСПАНИЯ,

               ФРЕНСКАТА РЕПУБЛИКА,

               РЕПУБЛИКА ХЪРВАТИЯ,

               ИТАЛИАНСКАТА РЕПУБЛИКА,

               РЕПУБЛИКА КИПЪР,

               РЕПУБЛИКА ЛАТВИЯ,

               РЕПУБЛИКА ЛИТВА,

               ВЕЛИКОТО ХЕРЦОГСТВО ЛЮКСЕМБУРГ,

               УНГАРИЯ,

               РЕПУБЛИКА МАЛТА,

               КРАЛСТВО НИДЕРЛАНДИЯ,

               РЕПУБЛИКА АВСТРИЯ,

               РЕПУБЛИКА ПОЛША,

               ПОРТУГАЛСКАТА РЕПУБЛИКА,

               РУМЪНИЯ,

               РЕПУБЛИКА СЛОВЕНИЯ,

               СЛОВАШКАТА РЕПУБЛИКА,

               РЕПУБЛИКА ФИНЛАНДИЯ,

               КРАЛСТВО ШВЕЦИЯ,

               ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ

               наричани по-нататък „държавите членки“,

               от една страна, и

               УКРАЙНА,

               от друга страна,

               КАТО ПРИПОМНЯТ Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна (наричано по-долу „Споразумението“), подписано на 1 декември 2005 г., което влезе в сила на 1 декември 2013 г., и по-специално член 17, параграф 3 от него;

               КАТО ВЗЕМАТ ПРЕДВИД присъединяването на Република България и Румъния към Европейския съюз на 1 януари 2007 г. и присъединяването на Република Хърватия към Европейския съюз на 1 юли 2013 г.;

               КАТО ЖЕЛАЯТ Република България, Република Хърватия и Румъния да се присъединят

               към Споразумението;

               КАТО ВЗЕМАТ ПОД ВНИМАНИЕ член 6, параграф 2 от Акта относно условията за присъединяване на Република България и Румъния, член 6, параграф 2 от Акта относно условията за присъединяване на Република Хърватия и промените в учредителните договори на Европейския съюз, присъединяването на тези държави към Споразумението трябва да се одобри чрез сключването на протокол към Споразумението,

               СЕ СПОРАЗУМЯХА ЗА СЛЕДНОТО:

               ЧЛЕН 1

               Република България, Република Хърватия и Румъния са страни по Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна и съответно приемат и вземат предвид по същия начин като останалите държави членки текста на Споразумението.

               ЧЛЕН 2

               Настоящият протокол съставлява неразделна част от Споразумението.

               ЧЛЕН 3

               Текстовете на Споразумението, изготвени на български, хърватски и румънски език, се прилагат към настоящия протокол.

               ЧЛЕН 4

               Протоколът влиза в сила на първия ден от месеца, следващ датата, на която страните са уведомили депозитаря на Споразумението с дипломатически ноти за приключване на съответните си вътрешни правни процедури, необходими за влизането в сила на настоящия протокол.

               В УВЕРЕНИЕ НА КОЕТО долуподписаните, надлежно упълномощени за тази цел, подписаха настоящия протокол.

               Съставено в два еднообразни екземпляра в [...] на ххх ден от месец mm две хиляди и zz на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и украински език, като всички текстове са еднакво автентични.

                        ЗА ЕВРОПЕЙСКИЯ СЪЮЗ И ДЪРЖАВИТЕ ЧЛЕНКИ

                        ЗА УКРАЙНА

    ---documentbreak---

               ЕВРОПЕЙСКА КОМИСИЯ
            Брюксел, 1.10.2019
            COM(2019) 441 final
            2019/0207(NLE)
            Предложение за
            РЕШЕНИЕ НА СЪВЕТА
            за сключване, от името на Европейския съюз и неговите държави членки, на протокол към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз

               Обяснителен меморандум

               1.КОНТЕКСТ НА ПРЕДЛОЖЕНИЕТО

               Приложеното предложение представлява правният инструмент за сключването на протокол към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз.

               В съответствие с актовете за присъединяване на Република България, Румъния и Република Хърватия тези три държави членки се присъединяват към международните споразумения, подписани или сключени от Европейския съюз и неговите държави членки, чрез протокол към съответните споразумения.

               Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна беше подписано на 1 декември 2005 г. и влезе в сила на 1 декември 2013 г. („Споразумението“)

               След Решение на Съвета от [....] г. за подписване на протокол към Споразумението, за да се вземе предвид присъединяването на Република България, Румъния и Република Хърватия към Европейския съюз, протоколът бе подписан с представителя на Украйна на [...].

               С предлагания протокол Република България, Република Хърватия и Румъния стават договарящи се страни по Споразумението и ЕС се задължава да предостави автентична версия на Споразумението на български, румънски и хърватски език.

               2.ПРАВНИ ЕЛЕМЕНТИ НА ПРЕДЛОЖЕНИЕТО

               След подписването на протокола Комисията предлага на Съвета да предостави пълномощията с оглед на сключването, от името на Европейския съюз и неговите държави членки, на протокол към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към ЕС.

               2019/0207 (NLE)

               Предложение за

               РЕШЕНИЕ НА СЪВЕТА

               за сключване, от името на Европейския съюз и неговите държави членки, на протокол към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 172 във връзка с член 218, параграф 6, буква а) от него,

               като взе предвид актовете за присъединяване на Република България и Румъния, както и на Република Хърватия, и по-специално член 6, параграф 2 от тях,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки, от една страна, и Украйна, от друга страна („Споразумението“), беше подписано на 1 декември 2005 г. и влезе в сила на 1 декември 2013 г.

               (2)България и Румъния станаха държави — членки на Съюза, на 1 януари 2007 г., а Хърватия — на 1 юли 2013 г.

               (3)В съответствие с член 6, параграф 2 от актовете за присъединяване съответно на България, Хърватия и Румъния присъединяването към Споразумението трябва да се одобри чрез протокол към него. В съответствие с член 6, параграф 2 от Акта за присъединяване, за такова присъединяване се прилага опростена процедура, при която Съветът, действащ единодушно от името на държавите членки, и съответните трети държави следва да сключат протокол.

               (4)На 23 октомври 2006 г. и 14 септември 2012 г. Съветът оправомощи Комисията да започне преговори със съответните трети държави, за да се сключат протоколите към международните споразумения, сключени от Съюза и неговите държави членки.

               (5)Комисията приключи успешно преговорите с Украйна относно протокола към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки, от една страна, и Украйна, от друга страна, за да се вземе предвид присъединяването на Република България, Република Хърватия и Румъния към Европейския съюз („протокола“), с размяна на вербални ноти.

               (6)В съответствие с Решение [XXX]
                  1
                на Съвета протоколът беше подписан на [...], при условие за сключването му на по-късна дата.

               (7)Поради това Протоколът следва да бъде одобрен от името на Съюза и неговите държави членки,

               ПРИЕ НАСТОЯЩОТО РЕШЕНИЕ:

               Член 1

               Протоколът към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния, се одобрява от името на Съюза и неговите държави членки.

               Текстът на протокола е приложен към настоящото решение.

               Член 2

               Председателят на Съвета посочва лицето, упълномощено да извърши от името на Съюза и неговите държави членки нотификацията, предвидена в член 4 от протокола, за да бъде изразено съгласието на Съюза и неговите държави членки за обвързването им с протокола.

               Член 3

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        Решение на Съвета за подписване, от името на Европейския съюз и неговите държави членки, на протокола към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз (ОВ L , , стр. ).


               ЕВРОПЕЙСКА КОМИСИЯ
            Брюксел, 4.10.2019
            COM(2019) 442 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка със заявление от Белгия — EGF/2019/001 BE/Carrefour

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансово участие от страна на Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                („Регламента за ЕФПГ“).

               2.На 20 юни 2019 г. Белгия подаде заявление EGF/2019/001 BE/Carrefour за финансово участие от страна на ЕФПГ вследствие на съкращения
                  2
                в Carrefour Belgique SA в Белгия.

               3.След оценка на заявлението Комисията заключи, в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2019/001 BE/Carrefour

                        Държава членка

                        Белгия

                        Засегнат(и) регион(и) (ниво 2 по NUTS
                           3
                        )

                        Съкращенията засягат цялата територия на Белгия.

                        Дата на подаване на заявлението

                        20 юни 2019 г.

                        Дата на потвърждението за получаване на заявлението

                        20 юни 2019 г.

                        Дата на искането за допълнителна информация

                        4 юли 2019 г.

                        Срок за предоставяне на допълнителната информация

                        15 август 2019 г.

                        Срок за приключване на оценката

                        7 ноември 2019 г.

                        Критерий за намеса

                        Член 4, параграф 1, буква а) от Регламента за ЕФПГ

                        Основно предприятие

                        Carrefour Belgique SA

                        Брой на засегнатите предприятия

                        1

                        Сектор на икономическа дейност

                        (разделение по NACE Rev. 2)
                           4

                        Разделение 47 — „Търговия на дребно, без търговията с автомобили и мотоциклети“

                        Референтен период (четири месеца):

                        30 ноември 2018 г. — 30 март 2019 г.

                        Брой на съкращенията по време на референтния период (а)

                        751

                        Брой на съкращенията преди или след референтния период (б)

                        268

                        Общ брой на съкращенията (a + б)

                        1 019

                        Общ брой на работниците, отговарящи на критериите

                        1 019

                        Общ брой работници от целевата група

                        400

                        Брой на младите хора от целевата група, които не работят и не са ангажирани в никаква форма на образование или обучение (NEET)

                        330

                        Бюджет за персонализирани услуги (в евро)

                        2 665 047

                        Бюджет за прилагането на ЕФПГ
                           5
                         (в евро)

                        55 000

                        Общ бюджет (в евро)

                        2 720 047

                        Финансово участие от ЕФПГ (60 %) (в евро)

                        1 632 028

               ОЦЕНКА НА ЗАЯВЛЕНИЕТО

               Процедура

               4.Белгия подаде заявление EGF/2019/001 BE/Carrefour на 20 юни 2019 г., в рамките на 12 седмици от датата, на която са били изпълнени критериите за намеса, определени в член 4 от Регламента за ЕФПГ. Комисията потвърди в същия ден получаването на заявлението, а на 4 юли 2019 г. поиска допълнителна информация от Белгия. Допълнителната информация бе предоставена в шестседмичен срок от датата на искането. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 7 ноември 2019 г.

               Засегнати предприятия и бенефициери

               Засегнати предприятия и бенефициери

               5.Заявлението се отнася до 751 съкратени работници от Carrefour Belgique SA. Предприятието извършва дейност в стопанския сектор, класифициран в разделение 47 на NACE Rev. 2 („Търговия на дребно, без търговията с автомобили и мотоциклети“). Съкращенията в Carrefour Belgique засягат цялата територия на Белгия.

               Критерии за намеса

               6.Белгия подаде заявлението в съответствие с критериите за намеса по член 4, параграф 1, буква а) от Регламента за ЕФПГ, съгласно които е необходимо за референтен период от четири месеца в дадено предприятие в държава членка да са били съкратени най-малко 500 работници, включително при неговите доставчици и производители надолу по веригата и/или самостоятелно заети лица, които са прекратили своята дейност.

               7.Четиримесечният референтен период за заявлението започва на 30 ноември 2018 г. и приключва на 30 март 2019 г. Съкращенията през референтния период засягат 751 съкратени работници в Carrefour Belgique.

               Изчисляване на съкращенията и на прекратяването на дейност

               8.Всички 751 съкращения по време на референтния период са изчислени от датата на действителното приключване на трудовия договор или на изтичането на срока му.

               Отговарящи на критериите бенефициери

               9.Освен горепосочените работници към бенефициерите, отговарящи на критериите, спадат 268 работници, съкратени преди или след изтичането на референтния период. Тези работници са съкратени след общото обявяване на планираните съкращения на 25 януари 2018 г
                  6
               . Може да се установи ясна причинно-следствена връзка със събитието, което е довело до съкращенията през референтния период.

               10.Общият брой на бенефициерите, отговарящи на критериите, е 1 019.

               Връзка между съкращенията и големите структурни промени в моделите на световната търговия, произтичащи от глобализацията

               11.Белгия твърди, че търговията на дребно преминава през период на големи промени, дължащи се на глобализацията (онлайн пазаруване), като това е довело до съкращенията. Променящите се модели на потребителските навици и цифровизацията също оказват въздействие върху търговията на дребно.

               12.Онлайн продажбите в световен мащаб нарастват непрекъснато в продължение на много години. През 2015 г. световните продажби в електронната търговия на дребно представляваха 7,4 % от общите разходи в търговията на дребно. През 2017 г. тези продажби достигнаха 2 382 трилиона щатски долара, което представлява увеличение с 28 % в сравнение с предходната година и съставлява 10,4 % от общия размер на продажбите на дребно в световен мащаб. През 2019 г. онлайн продажбите в световен мащаб се очаква да нараснат с 20,7 % и да съставляват 14,1 % от общите разходи в областта на търговията на дребно
                  7
               .

               Продажби в световен мащаб при електронната търговия на дребно през периода 2017—2019 г.
                  (трилиони щатски долари, промяна в % и % от общите продажби на дребно)

                        Продажби при електронната търговия на дребно

                        промяна в %

                        % от общите продажби на дребно

               13.Според прогнозите тази възходяща тенденция ще продължи и през следващите години. През 2023 г. продажбите в световен мащаб при електронната търговия на дребно се очаква да се утроят спрямо отчетените през 2018 г. продажби, като ще възлизат на 22 % от общите разходи в областта на търговията на дребно
                  8
               .

               Продажби в световен мащаб при електронната търговия на дребно през периода 2020—2023 г. Прогноза.
               (трилиони долари, промяна в % и % от общите продажби на дребно)

                        Продажби при електронната търговия на дребно

                        промяна в %

                        % от общите продажби на дребно

               14.В ЕС процентът от населението, извършващо покупки онлайн, е нараснал от 47 % на 69 % през периода 2013—2018 г
                  9
               . Заедно с увеличаването на броя на онлайн купувачите настъпиха и изменения в избора на онлайн продавачи. Купувачите, които извършват покупки онлайн от продавачи в собствената си страна, са намалели, макар и само с един процентен пункт — от 89 % през 2013 г. на 88 % през 2018 г.; докато трансграничното пазаруване в ЕС значително се е увеличило от 26 % на 36 % и пазаруването онлайн от търговци извън ЕС се използва все повече и повече. То е нараснало от 14 % на 26 % през същия период
                  10
               .

               15.Онлайн пазарите характеризират все повече и повече електронната търговия. Тримата основни участници са Amazon, Aliexpress и eBay, които функционират като глобални фирми.

               Избор на търговец на дребно
                  (Последна трансгранична покупка онлайн)
                  11

               16.Поради съображения, свързани с цените, потребителите са склонни да се обръщат към международни интернет магазини, базирани в държави извън ЕС. Пазаруването онлайн извън ЕС оказва значително влияние върху продажбите на конвенционалните магазини за търговия на дребно в ЕС.

               17.Световните тенденции се прилагат и по отношение на Белгия. Според Comeos
                  12
                67 % от белгийците са правили покупки онлайн през 2018 г., в сравнение с едва 46 % през 2012 г. Това представлява увеличение с 21 процентни пункта за шест години. От общия брой белгийски онлайн купувачи, 44 % от тях извършват покупки онлайн месечно, а 9 % правят това седмично. За 42 % от белгийските онлайн купувачи нормалният месечен бюджет е над150 евро. 39 % от белгийските онлайн купувачи заявяват, че през 2019 г. ще похарчат повече или много повече в сравнение с предходната година. За половината от респондентите не е от значение дали интернет магазинът е в Белгия или не
                  13
               .

               18.Към днешна дата секторът на търговията на дребно е бил предмет на 10 заявления за помощ от ЕФПГ, две от които са свързани с глобализацията на търговията
                  14
               , а осем — със световната финансова и икономическа криза
                  15
               .

               Събития, довели до съкращенията и до прекратяване на дейността

               19.Carrefour Belgium извършва дейността си чрез три марки: Carrefour Express (квартални магазини) — марка, която е печеливша и се разраства (отварят се 20—25 магазина годишно); Carrefour Market (супермаркети), с акцент върху пресните продукти — също се разраства и с амбиция да се отварят 10 магазина годишно; и Carrefour Hypermarkets (хипермаркети). От общо 45 хипермаркети Carrefour 19 не са рентабилни
                  16
               .

               20.Събитията, довели до съкращенията, са закриването на един хипермаркет Carrefour и отдаването под наем на части от търговската площ на обектите на външни търговци на дребно в някои от все още функциониращите хипермаркети. Както бе посочено по-горе, пазаруването онлайн от търговци извън ЕС оказва значително влияние върху продажбите на конвенционалните магазини за търговия на дребно в ЕС.

               21.Продуктите с вече големи онлайн продажби или с продажби, които се очаква да нараснат в близко бъдеще, са същите като нехранителните продукти, предлагани в хипермаркетите. Модните изделия са развит продукт в електронната търговия. „Процъфтяващите продукти“
                  17
                са книги и електронни книги, компютри и електроника, здравни и козметични продукти, както и развлекателни продукти. За разлика от това, малко белгийски потребители купуват храни по интернет, въпреки че онлайн купувачите декларират, че възнамеряват да го правят по-често в бъдеще
                  18
               .

               22.За Carrefour растежът на онлайн продажби е допринесъл за спада в продажбите на нехранителни продукти в хипермаркетите (оборотът на нехранителните продукти е намалял с 6 % през 2017 г. и с 19 % от 2010 г. насам), като по този начин е намалил рентабилността на този вид магазини. Белгия посочи, че съкращенията се дължат предимно на описаните по-горе трудности в нехранителния сектор.

               Оборот на хипермаркетите Carrefour. Нехранителни продукти
                  19
               .
               (с включени всички данъци)
                  (годишна промяна в проценти)

               Рентабилност на хипермаркетите Carrefour
                  20
                (възвращаемост
                  21
                на клиентите в млн. евро)

               Очаквано въздействие на съкращенията върху местната, регионалната или националната икономика и върху заетостта

               23.Въпреки че съкращенията засягат цялата територия на страната, Белгия очаква те да окажат особено значително неблагоприятно въздействие върху заетостта и следователно върху икономиката в регион Валония. Очакваното въздействие е свързано с липсата на работни места в региона, относително високото равнище на безработица и като последица от това — очакваните трудности при преквалификацията на съкратените работници, по-специално лицата на възраст над 50 години, тъй като всеки четвърти безработен във Валония е работник на възраст над 55 години.

               24.Въпреки че броят на търсещите работа в региона намаля с 1,5 % през 2018 г. в сравнение с предходната година, равнището на безработицата във Валония (8,6 %
                  22
               ) е над два пъти по-голямо от равнището на безработицата във Фландрия (3,5 %
                  23
               ) и над средното равнище за ЕС от 6,9 %. Освен това други показатели във Валония сочат влошаване на функционирането на пазара на труда: трудовата активност, осигурена от посреднически агенции, намаля (- 2,3 % от часовете, отработени в периода между декември 2017 г. и декември 2018 г.), временната безработица се увеличи (+ 5,8 % на годишна база), а случаите на несъстоятелност се увеличиха през последното тримесечие на 2018 г. (+ 5 % в сравнение със същото тримесечие на 2017 г.). Освен това създаването на работни места се очаква да намалее през 2019 г. (около 15 000 работни места по-малко в сравнение с 2018 г.)
                  24
               .

               25.През 2018 г. 57 % от търсещите работа във Валония са били дългосрочно безработни (повече от 12 месеца), а работниците без работа в продължение на повече от две години са представлявали 67 % от общия размер на трайно безработните лица, търсещи работа
                  25
               .

               26.Според Comeos, въпреки че заетостта в сектора на търговията на дребно в Белгия все още не се понижава, съществуват опасения, че цифровизацията и автоматизацията на складовете много скоро ще окажат въздействие върху хиляди сравнително неквалифицирани работни места
                  26
               .

               Бенефициери от целевата група и предложени действия

               Бенефициери от целевата група

               27.Поради изключително трудното положение със заетостта във Валония, Белгия очаква, че само 400 от съкратените работници в този регион ще вземат участие в мерките. По-долу е представена разбивка на тези работници по пол, гражданство и възрастова група:

                        Категория

                        Брой на
                           бенефициерите от целевата група
                           (работници)

                        Пол:

                        Мъже:

                        118

                        (29,5 %)

                        Жени:

                        282

                        (70,5 %)

                        Гражданство:

                        Граждани на държави — членки на ЕС:

                        379

                        (94,8 %)

                        Граждани на държави извън ЕС:

                        21

                        (5,2 %)

                        Възрастова група:

                        15 — 24 години:

                        0

                        (0,0 %)

                        25—29 години:

                        7

                        (1,7 %)

                        30—54 години:

                        68

                        (17,0 %)

                        55 — 64-годишни

                        325

                        (81,3 %)

                        над 64 години:

                        0

                        (0,0 %)

               28.Освен това Белгия ще предостави персонализирани услуги, съфинансирани по ЕФПГ, на максимум 330 млади хора, които не работят и не са ангажирани в никаква форма на образование или обучение (NEET), на възраст под 25 години към датата на подаване на заявлението, предвид факта, че 240 от съкращенията, посочени в параграф 5, се извършват в регионите от ниво 2 по NUTS Province Hainaut (BE32) и Province Liège (BE33), в които младежката безработица за младите хора на възраст между 15 и 24 години е била поне 20 %
                  27
                въз основа на наличните за 2018 г.
                  28
                годишни данни.

               29.Поради това общият прогнозен брой на отговарящите на критериите бенефициери, които се очаква да участват в мерките, включително NEET, е 730 души.

               Допустимост на предложените действия

               30.Персонализираните услуги, които се предвижда да бъдат предоставени на съкратените работници и на NEET, включват следните действия:

               –Подпомагане/насоки/съдействие за интегриране: Този пакет от услуги представлява разширение на стандартните дейности в подкрепа на бившите работници на Carrefour, извършвани от звената за пренасочване на Публичната служба по заетостта на регион Валония (Forem), за предприятието, извършило съкращенията. Стандартната оферта ще бъде удължена след изтичане на задължителния период
                  29
                и на съкратените работници ще бъдат предложени допълнителни специфични услуги, като услуги за активно търсене на работа и за посредничество за намиране на работа.

               Подкрепата и мобилизирането на NEET се извършват от Forem и синдикалните партньори.

               NEET ще имат възможност да участват в Coup de boost, интензивна социално-професионална схема за подпомагане с продължителност от девет месеца. На участниците ще бъдат предложени разнообразни колективни и индивидуални действия по теми, свързани с търсене на работа (подготовка за интервю за работа, искане на интервю и др.), развиване на самоувереност и комуникация; дейности за откриване на професионалната среда и обучение (посещения, стажове, професионален опит,...); индивидуални интервюта със съветници и/или социални наставници, за да се помогне на всеки млад човек да определи своя професионален проект; адаптирана информация относно трудовото законодателство и социалните права и подкрепа при административните процедури; дейности по обмен, където младите хора могат да се подкрепят взаимно и да споделят своя професионален опит, търсене на работа и обучение; и др.

               Крайната цел на подкрепата е NEET да получат първа работа и да се интегрират в програма за обучение за повишаване на квалификацията. Допълнителна подкрепа се предвижда също и след Coup de Boost, за да се гарантира, че NEET са добре интегрирани в обучението или заетостта и че се преодоляват възникналите трудности.

               –Обучение, преквалификация и професионално обучение. Работниците и NEET ще имат достъп до стандартното обучение, предлагано от Forem и неговите партньори, и ще бъдат въведени и специфични модули за търсене на работа. Освен това след извършването на профилиране и валидиране на индивидуалните професионални проекти с професионален съветник ще се предлага специфично обучение, за да се отговори на набелязаните потребности. На младите хора, които се нуждаят от това, ще бъдат предложени и възможности за обучение по основни умения (владеене на език, математика, използване на информационни технологии и т.н.).

               –Съдействие за създаване на собствен бизнес Тази мярка, предназначена за работниците, ще включва фаза на диагноза и ориентация, действия за повишаване на осведомеността относно предприемачеството, информационни сесии относно потенциала за започване на бизнес чрез териториални икономически диагнози, както и работа в мрежа със съответните предприемачи и със сертифицирани наставници за започване на бизнес.

               –Помощ за започване на стопанска дейност. Работниците, които започнат стопанска дейност или дейност като самостоятелно заети лица, ще получат помощ в размер до 15 000 EUR. Помощта ще бъде изплатена на два транша, след доказване на ефективното разработване на дейността с подкрепящи документи.

               –Помощи. (1) Помощи за търсене на работа и за обучение. Работниците и NEET ще получат 1 евро на час за ефективно участие в обучение или в дейности по търсене на работа на звената за пренасочване на Forem
                  30
               . (2) Финансово участие в пътните разходи. За да се поощрят регионалната и междурегионалната мобилност, работниците и NEET, които приемат работа, разположена на повече от 60 км от дома или на разстояние, предполагащо време за пътуване от над четири часа (отиване и връщане), ще получат еднократна сума от 500 EUR или 750 EUR
                  31
               . (3) Помощ за създаване на собствен бизнес. За да подпомогнат работниците при създаването на бизнес
                  32
               , ще бъде предоставена месечна надбавка в размер на 350 EUR за максимален период от 12 месеца. (4) Надбавка за връщане в училище. Месечна надбавка в размер на 350 EUR ще бъде предоставена на работници и NEET, които предприемат редовно обучение (études de plein exercice) от най-малко една година.

               31.Предложените действия, описани по-горе, представляват активни мерки за пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               32.Белгия предостави поисканата информация относно действията, които са задължителни за засегнатото предприятие по силата на националното законодателство или в съответствие с колективни споразумения. Тя потвърди, че финансовото участие от ЕФПГ няма да замени тези действия.

               Прогнозен бюджет

               33.Общо прогнозните разходи са 2 720 047 EUR, като обхващат разходи за персонализирани услуги в размер на 2 665 047 EUR и разходи за дейности по подготовка, управление, информиране и популяризиране, контрол и докладване в размер на 55 000 EUR.

               34.Общият размер на поисканото финансово участие от ЕФПГ възлиза на 1 632 028 EUR (60 % от общите разходи).

                        Действия

                        Прогнозен брой участници

                        Прогнозни разходи за един участник
                        (в евро)
                           33

                        Общо прогнозни разходи

                        (в евро)
                           34

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Подпомагане/насоки/съдействие за интегриране:
                           (Accompagnement, orientation, mobilisation et insertion)

                        730

                        2 241

                        1 636 130

                        Обучение, преквалификация и професионално обучение
                           (Formation et modules specifiques)

                        460

                        941

                        432 710

                        Съдействие за създаване на собствен бизнес
                           (Dispositif d'accompagnement à l'entreprenariat)

                        250

                        463

                        115 743

                        Помощ за започване на стопанска дейност
                           (Bourse de lancement)

                        10

                        10 000

                        100 000

                        Междинен сбор (a):

                        Процент от пакета персонализирани услуги:

                        –

                        2 284 583

                        (85,72%)

                        Помощи и стимули (действия по член 7, параграф 1, буква б) от Регламента за ЕФПГ)

                        Помощи
                           (Allocations et primes)

                        730

                        521

                        380 464

                        Междинен сбор (б):

                        Процент от пакета персонализирани услуги:

                        –

                        380 464

                        (14,28 %)

                         Действия по член 7, параграф 4 от Регламента за ЕФПГ

                        1. Подготовка

                        –

                        0

                        2. Управление

                        –

                        10 000

                        3. Информиране и публичност

                        –

                        15 000

                        4. Контрол и докладване

                        –

                        30 000

                        Междинен сбор (в):

                        Процент от общите разходи:

                        –

                        55 000

                        (2,02%)

                        Общо разходи (а + б + в):

                        –

                        2 720 047

                        Финансово участие от ЕФПГ (60 % от общия размер на разходите)

                        –

                        1 632 028

               35.Разходите за действията, определени в горната таблица като действия по член 7, параграф 1, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Белгия потвърди, че тези действия са обвързани с активното участие на бенефициерите от целевата група в дейности по търсене на работа или обучение.

               36.Белгия потвърди, че разходите за инвестиции за самостоятелна заетост, започване на стопанска дейност и придобиване от служителите няма да надхвърлят сумата от 15 000 EUR на бенефициер.

               Период на допустимост на разходите

               37.Белгия започна да предоставя персонализирани услуги на бенефициерите от целевата група на 1 декември 2018 г. С оглед на това разходите за действията ще са допустими за предоставяне на финансово участие от ЕФПГ от 1 декември 2018 г. до 20 юни 2021 г.

               38.Белгия започна да извършва административни разходи по прилагането на ЕФПГ на 25 януари 2018 г. По тази причина разходите за дейности по подготовка, управление, информиране и публичност, контрол и докладване са допустими за финансово участие от ЕФПГ в периода от 25 януари 2018 г. до 20 декември 2021 г.

               Допълнителни действия, финансирани с национални средства или със средства от Съюза

               39.Източникът на национално предварително финансиране или съфинансиране са фондове на Région Wallonne (регион Валония).

               40.Белгия потвърди, че описаните по-горе мерки, за които се предоставя финансово участие от ЕФПГ, няма да получат финансова подкрепа от други финансови инструменти на Съюза.

               Процедури за провеждане на консултации с избраните бенефициери, с техни представители или със социалните партньори, както и със съответните органи на местно и регионално равнище

               41.Белгия посочи, че координираният пакет от персонализирани услуги е бил изготвен в консултация със социалните партньори.

               42.Заедно със задължителното информиране и консултиране на представителите на работниците бе създадено кризисно звено, което да изготви социален план и да координира намесата на публичните служби. Публичната служба по заетостта на Валония се консултира с професионалните съюзи относно различните решения за преразпределение
                  35
               , а професионалните съюзи, професионалните съветници и социалните работници влязоха в пряк контакт със съкратените работници във връзка с потребностите от преквалификация/повишаване на квалификацията на работниците
                  36
               .

               Системи за управление и контрол

               43.Белгия уведоми Комисията, че финансовото участие ще бъде управлявано и контролирано от същите органи, които управляват и контролират ЕСФ.

               Ангажименти, поети от съответната държава членка

               44.Белгия предостави всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –предприятието Carrefour, което е продължило дейността си след освобождаването на работниците, е спазило своите правни задължения във връзка със съкращенията и е предприело съответните действия във връзка с работниците си;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове;

               –финансовото участие от страна на ЕФПГ ще бъде предоставено в съответствие с процедурните и материалноправните разпоредби на Съюза по отношение на държавната помощ.

               ОТРАЖЕНИЕ ВЪРХУ БЮДЖЕТА

               Бюджетно предложение

               45.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  37
                ЕФПГ не може да надхвърля максимален годишен размер от 150 милиона евро (по цени от 2011 г.).

               46.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 1 632 028 EUR, което представлява 60 % от общите разходи за предложените действия, за предоставяне на финансово участие по заявлението.

               47.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  38
               .

               Свързани законодателни актове

               48.Едновременно с представянето на настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне към съответния бюджетен ред на сумата от 1 632 028 EUR.

               49.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение относно финансовото участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средствата от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията във връзка със заявление от Белгия — EGF/2019/001 BE/Carrefour

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  39
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  40
               , и по-специално точка 13 от него,

               като взеха предвид предложението на Европейската комисия,

               като има предвид, че:

               (1)Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013 на Съвета
                  41
                ЕФПГ не може да надхвърля максимален годишен размер от 150 милиона евро (по цени от 2011 г.).

               (3)На 20 юни 2019 г. Белгия подаде заявление за мобилизиране на ЕФПГ във връзка със съкращения в предприятие Carrefour Belgique SA в Белгия. Към него беше предоставена допълнителна информация, както е предвидено в член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)В съответствие с член 6, параграф 2 от Регламент (ЕС) № 1309/2013 Белгия е решила да предостави персонализирани услуги, съфинансирани от ЕФПГ, и за 330 млади хора, които не работят и не са ангажирани в никаква форма на образование или обучение (NEET).

               (5)Поради това, за да бъде удовлетворено подаденото от Белгия заявление, следва да бъдат мобилизирани средства за предоставяне на финансово участие от ЕФПГ в размер на 1 632 028 EUR.

               (6)За да се сведе до минимум времето за мобилизиране на средствата от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Съюза за финансовата 2019 година от Европейския фонд за приспособяване към глобализацията се мобилизират средства за предоставяне на сумата от 1 632 028 EUR под формата на бюджетни кредити за поети задължения и бюджетни кредити за плащания.

               Член 2

               Настоящият регламент влиза в сила в деня на публикуването му в Официален вестник на Европейския съюз. Той се прилага от [датата на приемането му]
                  42*.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        ОВ L 347, 20.12.2013 г., стр. 855.

                     (2)

                        По смисъла на член 3 от Регламента за ЕФПГ.

                     (3)

                        Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (4)

                        ОВ L 393, 30.12.2006 г., стр. 1.

                     (5)

                        Съгласно член 7, параграф 4 от Регламент (EС) № 1309/2013.

                     (6)

                  http://www.gondola.be/fr/news/food-retail/plan-de-transformation-carrefour-belgique-signature-du-protocole-daccord

                     (7)

                        Продажби на електронната търговия на дребно в света (
                  https://www.emarketer.com/content/global-ecommerce-2019
                  )

                     (8)

                        Пак там.

                     (9)

                        Евростат. Покупки в интернет от физически лица [isoc_ec_ibuy].

                     (10)

                        Евростат.
                  https://ec.europa.eu/eurostat/statistics-explained/pdfscache/46776.pdf

                     (11)

                        Проучване на трансграничните покупки онлайн, 2017 г.
                  https://www.eurocommerce.eu/media/159952/2018.07.02%20-%20ecommerce%20report_annex.pdf

                     (12)

                        Белгийска федерация за търговия и услуги

                     (13)

                        Comeos. Електронна търговия в Белгия, 2018 г.
                  https://static.comeos.be/E-commerce_Belgium_2018.pdf

                     (14)

                        Настоящото заявление и EGF/2017/005 FI/Retail, COM (2017) 618.

                     (15)

                        EGF/2010/010 CZ/Unilever, COM(2011) 61,
                     EGF/2010/016 ES/Aragón Retail, COM(2010) 615,
                     EGF/2011/004 EL/ALDI Hellas, COM(2011) 580,
                     EGF/2014/009 EL/Sprider Stores, COM(2014) 620,
                     EGF/2014/013 EL/Odyssefs Fokas, COM(2014) 702,
                     EGF/2015/011 GR/Supermarket Larissa, COM(2016) 210,
                     EGF/2016/005 NL/Drenthe Overijssel Retail,COM(2016) 742, и
                     EGF/2017/003 GR Attica Retail, COM(2017) 613.

                     (16)

                        Carrefour. „Plan de transformation Carrefour Belgique“ (януари 2018 г.)

                     (17)

                        Процъфтяващите продукти са продукти, които много потребители купуват онлайн и планират да го правят по-често в бъдеще.

                     (18)

                        Comeos. Електронна търговия в Белгия, 2018 г., op.cit.

                     (19)

                        Carrefour. „Plan de transformation Carrefour Belgique“ (януари 2018 г.)

                     (20)

                        Пак там.

                     (21)

                        Възвръщаемостта на клиентите е показател за рентабилността на магазините. Чрез него се изчислява рентабилността, предлагана от клиентите с оглед на направените и предстоящите инвестиции, за да се обслужват, задоволяват и задържат клиентите. Възвращаемостта на клиентите се равнява на паричните потоци на предприятието от клиентите му през текущия период плюс всякакви евентуални изменения в съответния клиентски капитал, разделени на общата сума на клиентския капитал в началото на периода.

                     (22)

                        Statbel
                     (
                  https://statbel.fgov.be/fr/themes/emploi-formation/marche-du-travail/emploi-et-chomage#panel-11
                  )

                     (23)

                        Пак там.

                     (24)

                        Le Forem. Marché de l’emploi. Tendances et conjoncture en Wallonie. Janvier 2019

                     (25)

                        Iweps. Séries statistiques du marché du travail en Wallonie. Décembre 2018
                     (
                  https://www.iweps.be/wp-content/uploads/2019/01/dmc1812.pdf
                  )

                     (26)

                  https://www.lecho.be/entreprises/grande-distribution/Malgre-Carrefour-l-emploi-dans-la-grande-distribution-a-progresse/9976847

                     (27)

                        Province Hainaut (27,6 %), Province Liège (21,1 %).

                     (28)

                        Източник: Евростат, набор от данни: [lfst_r_lfu3rt].

                     (29)

                        За работници на възраст над 45 години, 6 месеца (60 часа). За работници до 44 години, 3 месеца (30 часа).

                     (30)

                        В съответствие с наредбата на регион Валония от 29 януари 2004 г. (Décret relatif au plan d’accompagnement des reconversions)

                     (31)

                        500 EUR, ако пътуват с автомобил или 750 EUR, ако пътуват с обществен транспорт.

                     (32)

                        Надбавката свършва в момента, в който започне стопанската дейност.

                     (33)

                        За да се избегне използването на десетични запетаи, прогнозните разходи за един работник са закръглени. Закръгляването обаче не дава отражение върху общите разходи за всяка мярка, които остават същите като в заявлението, подадено от Белгия.

                     (34)

                        Общата сума не съвпада напълно поради закръгляването.

                     (35)

                        На 15 и 27 март 2019 г.

                     (36)

                        На 15 март 2019 г.

                     (37)

                        ОВ L 347, 20.12.2013 г., стр. 884.

                     (38)

                        ОВ С 373, 20.12.2013 г., стр. 1.

                     (39)

                        ОВ L 347, 20.12.2013 г., стр. 855.

                     (40)

                        ОВ С 373, 20.12.2013 г., стр. 1.

                     (41)

                        Регламент (ЕС, Евратом) № 1311/2013 на Съвета от 2 декември 2013 година за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (42)
                  *
                        Датата да се попълни от Парламента преди публикуването в ОВ.